Document ID: 32005D0171

KOMISIJAS LĒMUMS
(2005. gada 23. februāris)
par tādu ierobežotu vielu daudzumu piešķiršanu, kas 2004. gadā ir atļautas būtiskām vajadzībām paredzētam izmantojumam Kopienā, ievērojot Eiropas Parlamenta un Padomes Regulu (EK) Nr. 2037/2000
(izziņots ar dokumenta numuru K(2005) 293)
(Autentiski ir tikai teksti angļu, čehu, dāņu, franču, holandiešu, igauņu, itāļu, portugāļu, slovēņu, spāņu, somu un vācu valodās)
(Dokuments attiecas uz EEZ)
(2005/171/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Parlamenta un Padomes 2000. gada 29. jūnija Regulu (EK) Nr. 2037/2000 par vielām, kas noārda ozona slāni (1), un jo īpaši tās 3. panta 1. punktu,
tā kā:
(1)
Kopiena jau pakāpeniski ir pārtraukusi hlorfluorogļūdeņražu, citu perhalogenētu hlorfluorogļūdeņražu, halogēnogļūdeņražu, tetrahloroglekļa, 1,1,1-trihloretāna, bromfluorogļūdeņražu un bromhlormetāna ražošanu un patērēšanu.
(2)
Komisijai katru gadu jānosaka šo ierobežoto vielu būtiskām vajadzībām paredzētais izmantojums, daudzumi, kurus var izmantot, un uzņēmumi, kuri tos var izmantot.
(3)
Lēmumā IV/25, ko pieņēmušas Puses, kas parakstījušas Monreālas protokolu par vielām, kas noārda ozona slāni, turpmāk “Monreālas protokols”, ir izklāstīti kritēriji, kurus Komisija izmanto būtiskām vajadzībām paredzēta izmantojuma noteikšanai, un katrai Pusei atļauj ražošanu un patērēšanu, kas vajadzīga, lai ievērotu būtiskām vajadzībām paredzēto ierobežoto vielu izmantojumu.
(4)
Ar Lēmumu XV/8, ko pieņēmušas Monreālas protokola Puses, atļauj tādu ražošanu un patērēšanu, kas vajadzīga, lai ievērotu Monreālas protokola A, B un C pielikumā minēto ierobežoto vielu (II un III grupas vielas) būtiskām vajadzībām paredzēto izmantojumu attiecībā uz laboratoriskām un analītiskām vajadzībām, kā minēts Pušu septītās sanāksmes ziņojuma IV pielikumā, saskaņā ar Pušu sestās sanāksmes ziņojuma II pielikumā, Monreālas protokola Pušu Lēmumā VII/11 un Lēmumā XI/15 izklāstītajiem nosacījumiem.
(5)
Ievērojot 3. punktu Lēmumā XII/2, ko divpadsmitajā sanāksmē ir pieņēmušas Puses, kas parakstījušas Monreālas protokolu par pasākumiem, lai sekmētu pāreju uz hlorfluorogļūdeņraža brīviem dozējošajiem inhalatoriem (DI), Apvienotā Karaliste, Austrija, Beļģija, Čehija, Dānija, Francija, Grieķija, Īrija, Luksemburga, Nīderlande, Norvēģija, Portugāle, Somija, Zviedrija un Vācija ir paziņojušas ANO Vides programmai (2), ka hlorfluorogļūdeņraži (HCFC) vairs nav būtiski konkrētu īsu periodu darbojošos beta-agonistu HCFC-DI ražošanai. Regulas (EK) Nr. 2037/2000 4. panta 4. punkta i) apakšpunkta b) ievilkums ļauj hlorfluorogļūdeņražus izmantot un laist tirgū tikai tad, ja tie ir uzskatāmi par būtiskiem saskaņā ar minētās regulas 3. panta 1. punktā minētajiem nosacījumiem. Nosakot šo nebūtiskumu, ir samazinājies pieprasījums pēc hlorfluorogļūdeņražiem Kopienā. Turklāt 4. panta 6. punkts atļauj HCFC-DI produktus ievest un laist tirgū tikai tad, ja šajos produktos esošie hlorfluorogļūdeņraži ir uzskatāmi par būtiskiem saskaņā ar 3. panta 1. punktā izklāstītajiem nosacījumiem.
(6)
Komisija 2003. gada 11. jūlijā ir publicējusi paziņojumu (3) tiem Kopienas uzņēmumiem (15), kuri pieprasa, lai Komisija ierobežotu vielu izmantojumu uzskatītu par būtiskām vajadzībām paredzētu izmantojumu Kopienā 2004. gadā, un 2004. gada 11. maijā vēl vienu paziņojumu 10 jauno dalībvalstu uzņēmumiem (4), un ir saņēmusi deklarācijas par plānoto būtiskām vajadzībām paredzēto ierobežoto vielu izmantojumu 2004. gadā.
(7)
Komisijas 2004. gada 28. janvāra Lēmums 2004/209/EK par tādu ierobežotu vielu daudzumu piešķiršanu, kuras 2004. gadā ir atļautas būtiskām vajadzībām paredzētam izmantojumam Kopienā, ievērojot Eiropas Parlamenta un Padomes Regulu (EK) Nr. 2037/2000 (5), ir jāgroza, lai no 2004. gada 1. maija ņemtu vērā tādu konkrētu ozonu noārdošu vielu daudzumu iekļaušanu, kāds vajadzīgs būtiskām vajadzībām paredzētam izmantojumam desmit jaunajās dalībvalstīs.
(8)
Tādēļ juridiskas skaidrības un caurskatāmības labad Lēmums 2004/209/EK ir jāaizstāj.
(9)
Šajā lēmumā paredzētie pasākumi ir saskaņā ar Pārvaldības komitejas atzinumu, kas izveidota ar Regulas (EK) Nr. 2037/2000 18. panta 1. punktu,
IR PIEŅĒMUSI ŠO LĒMUMU.
1. pants
1. To ierobežoto I grupas vielu daudzums (hlorfluorogļūdeņraži 11, 12, 113, 114 un 115) saskaņā ar Regulu (EK) Nr. 2037/2000, kuras 2004. gadā var izmantot būtiskām vajadzībām medicīnā Kopienā, ir 1 428 533,000 ONP (ozona noārdīšanās potenciāls) kilogrami.
2. To ierobežoto I grupas (hlorfluorogļūdeņraži 11, 12, 113, 114 un 115) un II grupas (citi perhalogenēti hlorfluorogļūdeņraži) vielu daudzums saskaņā ar Regulu (EK) Nr. 2037/2000, kuru 2004. gadā var izmantot būtiskām vajadzībām laboratorijās Kopienā, ir 73 336,765 ONP kilogrami.
3. To ierobežoto III grupas (halogēnogļūdeņraži) vielu daudzums saskaņā ar Regulu (EK) Nr. 2037/2000, kuru 2004. gadā var izmantot būtiskām vajadzībām laboratorijās Kopienā, ir 19 268,700 ONP kilogrami.
4. To ierobežoto IV grupas (tetrahlorogleklis) vielu daudzums saskaņā ar Regulu (EK) Nr. 2037/2000, kuru 2004. gadā var izmantot būtiskām vajadzībām laboratorijās Kopienā, ir 141 834,000 ONP kilogrami.
5. To ierobežoto V grupas (1,1,1-trihloretāns) vielu daudzums saskaņā ar Regulu (EK) Nr. 2037/2000, kuru 2004. gadā var izmantot būtiskām vajadzībām laboratorijās Kopienā, ir 529,300 ONP kilogrami.
6. To ierobežoto VII grupas (bromfluorogļūdeņraži) vielu daudzums saskaņā ar Regulu (EK) Nr. 2037/2000, kuru 2004. gadā var izmantot būtiskām vajadzībām laboratorijās Kopienā, ir 3,070 ONP kilogrami.
7. To ierobežoto IX grupas (bromhlormetāns) vielu daudzums saskaņā ar Regulu (EK) Nr. 2037/2000, kuru 2004. gadā var izmantot būtiskām vajadzībām laboratorijās Kopienā, ir 13,248 ONP kilogrami.
2. pants
I pielikumā minētos hlorfluorogļūdeņradi saturošos dozējošos inhalatorus (HCFC-DI) nelaiž tirgos, kuros HCFC attiecībā uz šiem produktiem ir noteikts par nebūtisku.
3. pants
Laikposmā no 2004. gada 1. janvāra līdz 31. decembrim ir spēkā šādi noteikumi:
1)
Kvotas, kas paredzētas hlorfluorogļūdeņražu 11, 12, 113, 114 un 115 būtiskai izmantošanai medicīnā, piešķir II pielikumā norādītajiem uzņēmumiem.
2)
Kvotas, kas paredzētas hlorfluorogļūdeņražu 11, 12, 113, 114 un 115 un citu perhalogenētu hlorfluorogļūdeņražu būtiskai izmantošanai laboratorijās, piešķir III pielikumā norādītajiem uzņēmumiem.
3)
Kvotas, kas paredzētas halogēnogļūdeņražu būtiskai izmantošanai laboratorijās, piešķir IV pielikumā norādītajiem uzņēmumiem.
4)
Kvotas, kas paredzētas tetrahloroglekļa būtiskai izmantošanai laboratorijās, piešķir V pielikumā norādītajiem uzņēmumiem.
5)
Kvotas, kas paredzētas 1,1,1-trihloretāna būtiskai izmantošanai laboratorijās, piešķir VI pielikumā norādītajiem uzņēmumiem.
6)
Kvotas, kas paredzētas bromfluorogļūdeņražu būtiskai izmantošanai laboratorijās, piešķir VII pielikumā norādītajiem uzņēmumiem.
7)
Kvotas, kas paredzētas bromhlormetāna būtiskai izmantošanai laboratorijās, piešķir VIII pielikumā norādītajiem uzņēmumiem.
8)
Kvotas, kas paredzētas hlorfluorogļūdeņražu 11, 12, 113, 114 un 115 un citu perhalogenētu hlorfluorogļūdeņražu, tetrahloroglekļa, 1,1,1-trihloretāna, bromfluorogļūdeņražu un bromhlormetāna būtiskai izmantošanai, ir noteiktas IX pielikumā.
4. pants
Lēmums 2004/209/EK ir atcelts.
Atsauces uz atcelto lēmumu uzskata par atsaucēm uz šo lēmumu.
5. pants
Šis lēmums ir adresēts šādiem uzņēmumiem:
3M Health Care Ltd
3M House Morley Street
Loughborough
Leicestershire LE11 1EP
United Kingdom
Aventis
London Road, Holmes Chapel
Cheshire CW4 8BE
United Kingdom
Bespak PLC
North Lynn Industrial Estate
King's Lynn
Norfolk PE30 2JJ
United Kingdom
Boehringer Ingelheim GmbH
Binger Strasse 173
D-55216 Ingelheim am Rhein
Chiesi Farmaceutici SpA.
Via Palermo 26/A
I-43100 Parma
GlaxoSmithKline
Speke Boulevard
Speke
Liverpool L24 9JD
United Kingdom
IG Sprühtechnik GmbH
Im Hemmet 1
D-79664 Wehr
Inyx Pharmaceuticals Ltd
Astmoor Industrial Estate
9 Arkwright Road Runcorn
Cheshire WA7 1NU
United Kingdom
IVAX Ltd
Unit 301 Industrial Park
Waterford
Ireland
Jaba Farmaceutica SA
Rua da Tapada Grande, 2
P-2710-089, Abrunheira Sintra
Laboratorio Aldo Union SA
Baronesa de Maldá 73
Espluges de Llobregat
E-08950 Barcelona
Otsuka Pharmaceuticals(E)
Provenca, 388
E-08025 Barcelona
SICOR SpA
Via Terrazzano 77
I-20017 RHO Milano
Schering-Plough Labo NV
Industriepark 30
B-2220 Heist Op Den Berg
Valvole Aerosol Research Italiana
(VARI) Spa - LINDAL Group Italia
Via del Pino, 10
Olginate (LC)
I-23854 Italia
Valeas SpA Pharmaceuticals
Via Vallisneri, 10
I-20133 Milano
Valois SA
50 avenue de l’Europe
F-78160 Marly-Le-Roi
Acros Organics bvba
Janssen Pharmaceuticalaan 3a
B-2440 Geel
Airbus France
316 route de Bayonne
F-31300 Toulouse
Agfa- Gevaert NV
Septestraat 27
B-2640 Mortsel
Bie & Berntsen
Sandbaekvej 7
DK-2610 Roedovre
Biosolove BV
Waalreseweg 17
5554 HA Valkenswaard
The Netherlands
Butterworth Laboratories Ltd
54 Waldegrave Road, Teddington
Middlesex TW11 8NY
United Kingdom
Carl Roth GmbH
Schoemperlenstr. 1-5
D-76185 Karlsruhe
Elcom Group
Okružní 988
CZ-735 14 Orlová - Lutyně
Environnement SA
111 Bld Robespierre
BP 4513
F-78304 Poissy
Fisher Scientific
Bishop Meadow Road
Loughborough LE11 5RG
United Kingdom
Health Protection Inspectorate-Laboratories
Paldiski mnt 81
EE-10617 Tallinn
Honeywell Specialty Chemicals
Wunstorfer Strasse 40
Postfach 100262
D-30918 Seelze
Institut scientifique de service public (ISSeP)
Rue du Chéra 200
B-4000 Liège
Institut E. Malvoz (B)
Quai du Barbou, 4
B-4000 Liège
Ineos Fluor Ltd
PO Box 13, The Heath
Runcorn Cheshire WA7 4QF
United Kingdom
Katholieke Universiteit Leuven
Krakenstraat 3
B-3000 Leuven
Laboratoires sérobiologiques
3 rue de Seichamps
F-54425 Pulnoy
LGC Promochem GmbH
Mercatorstr. 51
D-46485 Wesel
Mallinckrodt Baker BV
Teugseweg 20
7418 AM Deventer
The Netherlands
Merck KgaA
Frankfurter Strasse 250
D-64271 Darmstadt
Mikro+Polo d.o.o.
Lackova 78
SLO-2000 Maribor
Panreac Quimica SA
Riera de Sant Cugat 1
E-08110 Montcada I Reixac (Barcelona)
Rohs Chemie GmbH
Berliner Str. 54
D-53819 Neunkirchen-Seelsheid
Sanolabor d.d.
Leskoškova 4
SLO-Ljubljana
SDS Solvants, Documentation, Synthèses SA
Z.I. de Valdonne, BP 4
F-13124 Peypin
Sigma Aldrich Chemie GmbH
Riedstrasse 2
D-89555 Steinheim
Sigma Aldrich Chimie SARL
80 rue de Luzais
L'Isle-d'Abeau Chesnes
F-38297 St-Quentin-Fallavier
Sigma Aldrich Company Ltd
The Old Brickyard
New Road Gillingham SP8 4XT
United Kingdom
Sigma Aldrich Laborchemikalien
Wunstorfer Strasse 40, Postfach 100262
D-30918 Seelze
VWR I.S.A.S.
201 rue Carnot
F-94126 Fontenay-sous-bois
University Of Technology Vienna
Institut of Industrial Electronics and Material Science
Gusshausstrasse 27-29
A-1040 Wien
YA-Kemia Oy - Sigma-Aldrich Finland
Teerisuonkuja 4
FI-00700 Helsinki
Briselē, 2005. gada 23. februārī

Labels: 3
1
20